**POVABILO K PRIJAVI NA PROGRAM ERASMUS+**

**PRAKTIČNO USPOSABLJANJE V TUJINI**

Gimnazija in srednja šola Kočevje v šolskem letu 2025/26, natančneje meseca oktobra 2025, ponovno razpisuje termin mobilnosti v programu Erasmus+ (Ključni ukrep: KA1 – Učna mobilnost posameznikov; Akcija/vrsta akcije: Akreditiran program; Mobilnost učencev in osebja v PIU).

V tem projektu sodelujejo dijaki in dijakinje (v nadaljevanju dijaki) srednjega strokovnega in poklicno-tehniškega izobraževanja ter strokovni delavci in tako opravijo praktično usposabljanje in/ali izobraževanje v tujini.

**TERMIN IN OBSEG MOBILNOSTI DIJAKOV**

V oktobru 2025 bo izvedena **3-tedenska** mobilnost, v okviru katere bodo dijaki opravljali delovno prakso v tujini, in sicer v mestu Braga **(Portugalska).**

Praksa pri delodajalcih v tujini je predvidena **v terminu od 3. 10. do 24. 10. 2025.**

Odobritev oz. prilagoditev termina bo odvisna od razpoložljivosti terminov partnerskih organizacij oz. delodajalcev v tujini.

Na vsaki mobilnosti bodo dijake spremljali učitelji-spremljevalci.

Mobilnosti se skupno lahko udeleži največ **15 dijakov**, ki bodo v šolskem letu 2025/26 obiskovali naslednje oddelke:

* 3. ET,
* 3. TR,
* 3. ST,
* 3. OKO,
* 3. PRO,
* 3. MIZ,

**NAMEN MOBILNOSTI**

Praktično usposabljanje bo potekalo v podjetjih, ki jih skrbno izbere partnerska organizacija gostujoče države.

Dijaki bodo pridobili ključne kompetence[[1]](#footnote-1) z namenom boljše zaposljivosti in pridobitve primerljivega znanja na evropskem trgu dela.

**CILJI MOBILNOSTI**

Dijak:

- nadgradi in razširi poklicno in jezikovno znanje,

- krepi socialne veščine,

- krepi in dviguje samozavest, motivacijo, samostojnost in odgovornost,

- razume sebe in druge v socialnih položajih in ustrezno čustveno doživlja in razume odnose in vedenja,

- učinkovito in konstruktivno sodeluje v timu in pri doseganju konsenza (soglasja, privolitve),

- se uri v reševanju problemov na poklicnem in osebnem področju,

- širi obzorja.

**POGOJI PRIJAVE**

Dijak, ki se prijavi k sodelovanju, mora praviloma v tekočem šolskem letu obiskovati enega izmed zgoraj navedenih oddelkov na Gimnaziji in srednji šoli Kočevje in imeti slovensko državljanstvo ali državljanstvo ene od držav EU oz. imeti v njej prijavljeno stalno prebivališče.

**POSTOPEK PRIJAVE**

Dijak:

* izpolni prijavnico, ki bo na voljo na spletni strani šole (ob povabilu)
* priloži motivacijsko pismo oz. prošnjo za sodelovanje v projektu, kjer se osebno predstavi in pojasni, zakaj

želi opravljati praktično usposabljanje z delom v tujini. Za več informacij o sestavljanju motivacijskega pisma so v nadaljevanju na voljo dodatna navodila.

Prijavnica in spremna dokumentacija (z izjemo lastnoročnih podpisov) morata biti elektronsko izpolnjeni. Prijave, ki bodo izpolnjene v celoti ročno ali ne bodo vsebovale vseh zahtevanih dokumentov bodo zavrnjene kot neustrezne. Prijava s prilogami, ki bo delno ali v celoti prepisana od nekoga drugega, bo iz izbirnega postopka izločena.

Dijak, ki bo oddal nepopolno vlogo, bo v treh delovnih dneh pozvan, da vlogo dopolni. Obvestilo bo prejel na e-naslov, ki ga je navedel v vlogi. Če vloge v zahtevanem roku ne bo dopolnil, bo izločen iz postopka izbora.

Prijavo je potrebno oddati **v elektronski obliki najkasneje do ponedeljka, 26. maja 2025 do 24. ure.** Prijave, oddane po navedenem datumu, ne bodo obravnavane v postopku izbire.

Prijavo dijak pošlje na naslednji elektronski naslov: erasmus+ka1@gssk.si z zadevo **Erasmus+ mobilnost v tujini 2025/26 (Ime in priimek kandidata)**.

**KRITERIJI ZA IZBIRO**

Dijake bo komisija, ki jo imenuje koordinatorica projekta – Nataša Tekavec, ocenila po spodnjih kriterijih in jih o rezultatih obvestila po e-pošti v roku 15 dni po končanem razpisu.

**Kriteriji za izbor dijakov:**

* Motivacijsko pismo (1-3 točke)
* Povprečna ocena pri vseh strokovnih modulih (1-5 točk)
* Priporočila učiteljev (1 točka za vsako priporočilo; za strokovne predmete max. dve priporočili)
* Učni uspeh v preteklem šolskem letu (1-5 točk)
* Znanje angleškega jezika (1-5 točk)
* Sodelovanje v šolskih projektih (1 točka za posamezen projekt)
* Nekaznovanost (1 točka)

Izbrani dijaki bodo imeli **prvi informativni sestanek predvidoma v mesecu juniju 2025**.

**KAKO NAPISATI MOTIVACIJSKO PISMO**

V motivacijskem pismu naj dijak:

* predstavi sebe in svojo družinsko skupnost;
* opiše svoje dosedanje izkušnje z delovne prakse (PUD – praktično usposabljanje pri delodajalcu) in predstavi svoja pričakovanja v zvezi z delovno prakso v tujini;
* opiše svoje komunikacijske sposobnosti (kako odgovarjam, kako poslušam, kako se izražam);
* predstavi svoj pogled, mnenje in izkušnje s timskim delom (kako se znajde pri delu v timu, katero vlogo običajno prevzema, kako lahko pripomore k večji učinkovitosti dela) in navede, pri katerih šolskih in izven šolskih aktivnostih je timsko sodeloval;
* predstavi svoja pričakovanja o znanju in veščinah, vedenju, ki naj bi jih pridobil v tujini - katere ključne kompetence hoče nadgraditi v povezavi z mobilnostjo.
* opiše načine in možnosti, s katerimi bi lahko izkušnje, pridobljene na delovni praksi v tujini, posredoval drugim (kje, kako, komu, kdaj);

Besedilo motivacijskega pisma naj obsega od 300 do 400 besed oz. minimalno pol tipkane strani.

Motivacijsko pismo naj bo napisano na računalniku (elektronsko), s pisavo velikosti 11 ali 12 pt in 1,5-vrstičnim presledkom.

**FINANČNA SREDSTVA**

Stroški priprave, prevoza na lokacijo in domov, vsakodnevnega lokalnega prevoza, bivanja, prehrane, ekskurzij in zavarovanja bodo kriti z dotacijo EU.

Po izboru sklenejo šola, dijak in njegovi starši oz. skrbniki dogovor o sodelovanju v projektu. Šola, dijak in

delodajalec pa tekom načrtovanja mobilnosti sklenejo sporazum, ki vključuje opredeljen program usposabljanja, učne rezultate in njihovo priznavanje ( po ECVET sistemu). Dijak se s podpisom zavezuje, da bo obveznosti odgovorno in v celoti (vestno opravljati delo, pisati poročila, sodelovati pri razširjanju rezultatov aktivnosti) izpolnil.

V primeru neizpolnjevanja obveznosti mora dijak nastale stroške (tj. celotno dotacijo, ki je namenjena zanj) kriti sam oz. jih vrniti šoli.

**PRIZNAVANJE UČNIH REZULTATOV**

Vsak dijak prejme potrdilo o mobilnosti Europass (Europass Mobility), tj. dokument, v katerem so natančno navedene naloge, ki jih je dijak opravljal, in znanja, ki jih je pridobil. Dokument je primerno priporočilo pri iskanju dela v prihodnosti.

Za vrednotenje usposabljanja se uporablja sistem ECVET (prenos kreditnih točk za učne rezultate pri priznavanju usposabljanja, spretnosti in znanja v drugi državi programa Erasmus+).

V tujini opravljena praksa se bo v šoli priznala v enakovrednem deležu kot opravljena praksa v Sloveniji, priznana na podlagi certifikata Europass mobilnost in certifikata, ki ga sodelujočemu dijaku podeli delodajalec v tujini.

**DODATNE INFORMACIJE**

Za prijavo je pomembna predvsem dijakova motivacija, kar pomeni, da pravočasno predloži vso potrebno in ustrezno izpolnjeno dokumentacijo. O vsem bo dijak pravočasno obveščen po e-pošti, zato jo mora redno prebirati. Sodelovanje oz. pravočasno odzivanje na navodila članov koordinacijskega tima projekta je nujno potrebno.

Za dodatne informacije in pojasnila naj se dijak obrne na koordinatorico projekta mobilnosti Erasmus+ KA1, prof. Natašo Tekavec, in sicer na e-naslov erasmus+ka1@gssk.si.

Koordinatorica Erasmus+ projekta

Nataša Tekavec mag.

1. Izraz »ključne kompetence« uporabljamo na splošno za kombinacijo veščin, znanja, stališč in vedenja. [↑](#footnote-ref-1)